Author: M.J
Last saved by: Korisnik

REPUBLIKA HRVATSKA
Osnovna škola Bartula Kašića
Zadar

Zadar, 31. svibnja  2011.

OBAVIJEST RODITELJIMA

U šk. 2011./2012. godini imat ćemo 5 razrednih odjela V. razreda (5abc u smjeni „neputnika“ i 5de u smjeni „putnika“).  S obzirom na broj učenika, sastav odjela, te učenike putnike, odlukom UV od postojećih IV. razreda formirat ćemo nove V. razrede, temeljem pedagoških kriterija. Izuzetak je sadašnji IV.d razred jer su učenici ove godine već mijenjali razred i učitelja. Sljedeće šk. god. taj će odjel ostati cjelovit i neće se cijepati, DOLAZI U SMJENU NEPUTNIKA KAO 5C. 

Roditelji mogu podnijeti pisani zahtjev Školi za smještaj djeteta u jednu ili drugu smjenu, ali uz detaljno obrazloženje zahtjeva. S obzirom na obvezu primjene pedagoških kriterija pri formiranju odjela, udovoljit će se zahtjevima roditelja pod uvjetom da to ne narušava primjenu navedenih pedagoških kriterija.

Razlozi zbog kojih roditelj može tražiti smještaj djeteta u jednu od smjena:

1.	Pohađanje nekih od programa izvanškolskih aktivnosti ili umjetničke škole (npr. Glazbena škola) – potvrda Škole ili športskog kluba iz koje je razvidno da bi dijete trebalo biti u određenoj smjeni kako bi moglo nastaviti s aktivnostima
2.	Usklađivanje smjena dvoje, troje ili više djece – samo učenika naše škole, a ne sa smjenama srednjih škola
3.	Usklađivanje smjena djeteta i roditelja – potvrda poslodavca o radu roditelja u određenoj smjeni u odnosu na školske smjene.

Školska 2011./2012. godine započinje:

Jutarnja smjena – 1abc, 3abc, 5de, 6cde, 7cde, 8def  (putnici)
Popodnevna smjena – 2abc, 4 abcd, 5abc, 6ab, 7ab, 8abc (neputnici)

Rok za podnošenje zahtjeva Školi je od 01. -  08. srpnja 2011. 
Zakašnjeli i nepotpuni zahtjevi se neće zaprimati niti  razmatrati.